Neuvoston asetus (ETY) N:o 989/84, annettu 31 päivänä maaliskuuta 1984, takuukynnysjärjestelmän käyttöön ottamisesta tietyille hedelmä- ja vihannesjalosteille



Virallinen lehti nro L 103 , 16/04/1984 s. 0019 - 0020

Suomenk. erityispainos Alue 3 Nide 17 s. 0106

Espanjank. erityispainos: Luku 03 Nide 30 s. 0113

Ruotsink. erityispainos Alue 3 Nide 17 s. 0106

Portugalink. erityispainos: Luku 03 Nide 30 s. 0113



NEUVOSTON ASETUS (ETY) N:o 989/84, annettu 31 päivänä maaliskuuta 1984, takuukynnysjärjestelmän käyttöön ottamisesta tietyille hedelmä- ja vihannesjalosteille EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 14 päivänä maaliskuuta 1977 annetun neuvoston asetuksen (ETY) N:o 516/77(), sellaisena kuin se on viimeksi muutettuna asetuksella (ETY) N:o 988/84(), ja erityisesti sen 3 artiklan 3 kohdan, ottaa huomioon komission ehdotuksen, sekä katsoo, että asetuksessa (ETY) N:o 516/77 otetaan käyttöön tiettyjen hedelmä- ja vihannesjalosteiden tuotantotukijärjestelmä; tarkoituksenmukaisia toimenpiteitä voidaan toteuttaa, jos mainitun asetuksen 3 artiklan 3 kohdassa tarkoitettu tilanne syntyy, mainitunlainen tilanne uhkaa syntyä tomaattijalosteiden ja kuivattujen viinirypäleiden osalta; olisi vahvistettava mainittujen tuotteiden takuukynnys, joka vastaa menekkimahdollisuuksia, kun otetaan huomioon toisaalta tomaattijalosteiden ja toisaalta kuivattujen viinirypäleiden markkinoiden ominaispiirteet, tarkoituksenmukaisin toimenpide on tuen tai tuottajalle seuraavan markkinointivuoden aikana maksettavan vähimmäishinnan alentaminen tapauskohtaisesti kynnysten ylittämisen perusteella, niiden tuotteiden, joille vahvistetaan takuukynnys, tuotanto-ominaisuuksien perusteella on soveliasta ilmaista kyseinen kynnys käytetyn raaka-aineen määrinä, ja tässä asetuksessa säädetyt toimenpiteet korvaavat tomaattitiivisteiden ja kuorittujen kokonaisten tomaattien takuukynnyksen vahvistamisesta 18 päivänä toukokuuta 1982 annetussa neuvoston asetuksessa (ETY) N:o 1206/82() säädetyt toimenpiteet; tämän vuoksi olisi kumottava mainittu asetus, ON ANTANUT TÄMÄN ASETUKSEN: 1 artikla 1. Kunkin markkinointivuoden takuukynnys vahvistetaan tomaattijalosteiden määrälle, joka vastaa 4 700 000: ta tonnia tuoreita tomaatteja. Tämä määrä jaetaan seuraavasti: - 2 987 850 tonnia tomaattitiivisteiden valmistukseen, - 1 307 150 tonnia kuorittujen kokonaisten tomaattien valmistukseen, - 405 000 tonnia muiden tomaattijalosteiden valmistukseen. 2. Kunkin markkinointivuoden takuukynnys vahvistetaan jalostettujen kuivattujen viinirypäleiden määrälle, joka vastaa seuraavia jalostamattomien kuivattujen viinirypäleiden määriä: a) 65 000 tonnia korintteja ja b) 93 000 tonnia sultanarusinoita. 2 artikla 1. Jos 1 artiklan 1 kohdassa tarkoitettujen tomaattijalosteiden takuukynnys ylitetään, seuraavan markkinointivuoden tukea alennetaan kynnyksen ylittämisen perusteella ja suhteessa kunkin mainitussa kohdassa vahvistetun määrän ylittämiseen. 2. Edellä 1 kohdassa tarkoitettu ylittäminen lasketaan sitä markkinointivuotta edeltävän kolmen markkinointivuoden aikana tuotettujen määrien keskiarvon perusteella, jolle tuki on vahvistettava. 3 artikla 1. Jos sultanarusinoiden tai korinttien takuukynnys ylitetään, tuottajalle maksettavaa vähimmäishintaa alennetaan seuraavana markkinointivuonna kunkin kynnyksen ylittämisen perusteella. 2. Edellä 1 kohdassa tarkoitettu ylittäminen lasketaan sitä markkinointivuotta edeltävän kolmen markkinointivuoden aikana tuotettujen määrien keskiarvon perusteella, jolle tuottajalle maksettava vähimmäishinta on vahvistettava. 4 artikla Yksityiskohtaiset säännöt tämän asetuksen soveltamisesta annetaan asetuksen (ETY) N:o 516/77 20 artiklassa säädettyä menettelyä noudattaen. 5 artikla Kumotaan asetus (ETY) N:o 1206/82 tämän asetuksen täytäntöönpanopäivästä. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan kaikkiin tuotteisiin markkinointivuodesta 1984/1985. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä maaliskuuta 1984. Neuvoston puolesta Puheenjohtaja M. ROCARD () EYVL N:o L 73, 21.3.1977, s. 1 () EYVL N:o L 103, 16.4.1984, s. 11 () EYVL N:o L 140, 20.5.1982, s. 50